alexandrainst/scandi-wiki huggingface dataset:
Róbert Örn Hjálmtýsson

Róbert Örn Hjálmtýsson (5. júlí 1977) er íslenskur tónlistarmaður, fjölhljóðfæraleikari, söngvari, útsetjari, laga- og textahöfundur. Hann er helst þekktur fyrir að fara fyrir hljómsveitunum Hljómsveitin Ég og PoPPaRoFT.

Einnig hefur hann spilað undir, útsett og hljóðblandað á þremur hljómplötum Sölva Jónssonar (Dölli) (26. ágúst 1975 - 9. febrúar 2020) og gert eina hljómplötu með hljómsveitinni Spilagaldrar.

Róbert og Hljómsveitin Ég hafa hlotið nokkrar tilnefningar til Íslensku tónlistarverðlaunanna og fengið mjög afgerandi jákvæða dóma í fjölmiðlum fyrir plötur sínar

Tilnefningar til Íslensku tónlistarverðlaunanna 

 2005: Plata ársins (fyrir plötuna „Plata ársins“),  Lag ársins (fyrir lagið „Eiður Smári Guðjohnsen“) og Myndband ársins (fyrir myndbandið „Kaupiði Plötu ársins“)
 2010: Plata ársins (fyrir plötuna „Lúxus upplifun“), Textahöfundur ársins (fyrir plötuna „Lúxus upplifun“)
 2011: Textahöfundur ársins (fyrir plötuna „Ímynd fíflsins“

Hljómplötur sem Róbert hefur komið að 

 Skemmtileg lög - Ég (2002)
 Plata ársins - Ég (2005)
 Lúxus upplifun - Hljómsveitin Ég (2010)
 Ímynd fíflsins - Hljómsveitin Ég (2011)
 Viltu vera memm? - Dölli (2015) (næstum eingöngu bara hljóðblöndun)
 Upp upp mín sál – og mitt hjarta, milta, nýru, lungu og lifur með - Dölli (2017) (hljóðblandaði, útsetti og spilaði á trommur, bassa og rafgítara á plötunni. Valgeir Gestsson sá samt um meirihluta gítarleiks á plötunni)
 Kóngsbakki 7 - Spilagaldrar (2019) ( Hljómsveitin Spilagaldrar eru Sveppi, Róbert og Steindór Ingi Snorrason)
 Ef hið illa sigrar - Dölli (óútkomin) (hljóðblandaði, útsetti og spilaði á trommur, bassa, rafgítara, spariskó og orgel)

Tilvísanir 

Íslenskir tónlistarmenn
OfurÆgir

OfurÆgir er skálduð persóna í stuttmyndar seríuni OfurÆgir. OfurÆgir (Ægir Örn Halldórsson) er ofurhetja sem reynir að stöðva illmennið Dr. Mints(Alexander Beck) ásamt vini sínum Bjart(Bjartur Tandri Þórólfsson).

Saga OfurÆgis 
OfurÆgir er 15 ára ósköp venjulegur drengur sem var soldið mikill einfari, hann átti ekki marga vini. Dag einn þegar hann var að labba yfir götuna þá klessti bíll á Ægi og þannig fékk hann kraftana sína.

Aðstoðarmaður Ægis 
Bjartur er aðstoðarmaður Ægis og fer með honum í allskonar ævintýri til að reyna að stöðva Dr.Mints frá því að eyðileggja bæjinn. Bjartur kynntist Ægi í gegnum skólann sem þeir báðir eru í. Bjartur og Ægir eru jafnaldrar.
Sögupersónur
Yam

Yam eða mjölrót er algengt heiti nokkurra tegunda klifurjurta af ættkvíslinni  Dioscorea  og ættinni Dioscoreaceae sem mynda æt rótarhnýði. 
Mjölrætur eru fjölærar jurtkenndar klifurjurtir sem eru ræktaðar í tempraða beltinu og hitabeltinu aðallega í Suður-Ameríku, Afríku, Asíu og Eyjaálfu. Jurtirnar eru ræktaðar vegna þess að þær mynda mjölvarík rótarhnýði. Þessi rótarhnýði eru af ýmsum gerðum og afbrigðum. Orðið yam er notað bæði um jurtirnar og rótarhnýðið. 

Í Norður-Ameríku er orðið yam notað yfir sætar kartöflur eða sætuhnúða (Ipomoea batatas) það eru jurtir af allt öðrum uppruna.

Heimildir
 Sætar kartöflur, sætuhnúðar (Bændablaðið)

Nytjaplöntur
Svartisen

Svartisen  er samheiti yfir tvo jökla í Nordland í Noregi. Þeir eru Vestisen og Østisen. Milli þeirra er Vesterdalen. Vestisen (221 km2) er næststærsti jökull á meginlandi Noregs en Östisen (148 km2) fjórði stærsti.

Svartisen er hluti af Salffjellet-Svartisen-þjóðgarðinum

Jöklar í Noregi
Úrúgvæska karlalandsliðið í knattspyrnu

Úrúgvæska karlalandsliðið í knattspyrnu (spænska: Selección de fútbol de Uruguay) er landslið Úrúgvæ í knattspyrnu. Því er stjórnað af úrúgvæska knattspyrnusambandinu. Þeir eru gjarnan kallaðir la Celeste (Það himinbláa). Liðið hefur unnið Suður-Ameríkubikarinn Copa América alls 15 sinnum, meira en nokkurt annað lið, síðast árið 2011. Það hefur tvisvar sinnum orðið heimsmeistari, meðal annars á fyrsta Heimsmeistaramótinu sem haldið var HM 1930 þar sem það var gestgjafi. Úrúgvæ tókst að sigra nágranna sína í Argentínu 4–2 í úrslitaleiknum. Það vann seinni titilinn árið 1950 með því að sigra Brasilíu í úrslitaleiknum 2–1.
Úrúgvæ hefur einnig unnið tvö ólympíugull þ.e árið 1924 og 1928.

Árangur þeirra þykir merkilegur í ljósi smæðar landsins en íbúar Úrúgvæ eru einungis 3,4 milljónir.
Þekktir knattspyrnukappar koma frá Úrúgvæ, nægir þar að nefna Diego Forlán, Diego Godin, Luis Suárez og Edinson Cavani.

Leikjahæstu leikmenn

Markahæstu leikmenn

Titlar og verðlaun

HM:
 Meistarar (2): HM 1930, HM 1950
 Fjórða sæti: HM 1954, HM 1970, HM 2010
Copa América:
 Meistarar  (15): 1916, 1917, 1920, 1923, 1924, 1926, 1935, 1942, 1956, 1959, 1967, 1983, 1987, 1995, 2011
Ólympíuleikarnir:
 Gull (2): 1924, 1928
1980 Mundialito:
 Meistarar (1): 1980

Suður-amerísk knattspyrnulandslið
Karlalandslið í knattspyrnu
Hoya eburnea

Hoya eburnea er fjölær jurt í vaxblómaættkvísl.  Útbreiðslan er á Filippseyjum.

Tilvísanir 

Vaxblómaættkvísl
Hoya edanoi

Hoya edanoi er fjölær jurt í vaxblómaættkvísl.  Útbreiðslan er á Filippseyjum.

Tilvísanir 

Vaxblómaættkvísl
Hoya edenii

Hoya edenii er fjölær jurt í vaxblómaættkvísl.  Útbreiðslan er frá Nepal austur til Assam héraðs í Indlandi.

Tilvísanir 

Vaxblómaættkvísl
Hoya eitapensis

Hoya eitapensis er fjölær jurt í vaxblómaættkvísl.  Útbreiðslan er á Nýju Guíneu.

Tilvísanir 

Vaxblómaættkvísl
Hoya elegans

Hoya elegans er fjölær jurt í vaxblómaættkvísl.  Útbreiðslan er á Mólúkkaeyjum.

Tilvísanir 

Vaxblómaættkvísl
Hoya elmeri

Hoya elmeri er fjölær jurt í vaxblómaættkvísl.  Útbreiðslan er á Borneó og Filippseyjum.

Tilvísanir 

Vaxblómaættkvísl
Hoya endauensis

Hoya endauensis er fjölær jurt í vaxblómaættkvísl.  Útbreiðslan er á Malasíuskaga.

Tilvísanir 

Vaxblómaættkvísl
Tantra

Tantra (Sanskrit: tantra) er orð úr sanskrit sem þýðir "að vefa" eða "vefstóll" og lýsir samtvinningi eða því "að vefa saman" visku, hefðum, kennslu og ástundun og með því skapa heildarmynd hverskonar sannleika. Vesturlandabúar tengja hugtakið Tantra oftast við kynferði eða kynlíf, en þó ákveðin afbrigði tantraiðkunar falið í sér kynlíf í sögulegum skilningi þá eiga langflest afbrigði tantra ekkert skilt við kynlíf, og hugtakið á aðeins við sérstæðar andlegar iðkanir. Þessar iðkanir geta falið í sér það að kyrja, notast við heimulleg tákn, helgisiði eða athafnir, ýmsar aðferðir hugleiðslu eða önnur form af andlegum athöfnum.

Hindúismi
Austurríska karlalandsliðið í knattspyrnu

Austuríska karlalandsliðið í knattspyrnu leikur fyrir hönd Austurríkis í alþjóða knattspyrnu og er stýrt af Austuríska knattspyrnusambandinu. Liðið hefur sjö sinnum tekið þátt í lokakeppni HM í fótbólta, seinasta heimsmeistarakeppni sem þeir tóku þátt í var HM 1998 í Frakklandi. Þeir tóku þátt á bæði EM2008 og EM 2016. Enn féllu úr leik strax í riðlakeppninni.

Tölfræði

Leikjahæstu Leikmenn

Markahæstu Leikmenn

Evrópsk knattspyrnulandslið
Karlalandslið í knattspyrnu
Rafíþrótt

Rafíþrótt er íþrótt þar sem keppt er í tölvuleikjum. Oftast er um að ræða skipulagðar keppnir í fjölspilunarleikjum milli atvinnumanna sem keppa ýmist sem einstaklingar eða lið. Tölvuleikjakeppnir hafa lengi verið hluti af tölvuleikjamenningunni en frá 1. áratug 21. aldar hefur áhorf aukist gegnum netstreymi á keppnum og atvinnumennska að sama skapi aukist. Á 2. áratug 21. aldar eru rafíþróttir orðnar mikilvægur hluti af þróun og markaðssetningu tölvuleikja og margir leikjaframleiðendur taka þátt í að setja upp og styrkja rafíþróttamót.

Algengustu leikirnir sem keppt er í eru stríðsleikir, fyrstu persónu skotleikir, slagsmálaleikir og herkænskuleikir. Vinsæl rafíþróttamót eru haldin í leikjunum League of Legends, Dota, Counter-Strike, Overwatch, Super Smash Bros. og StarCraft. Meðal þekktustu mótanna má nefna League of Legends World Championship, The International (Dota 2), Evolution Championship Series og Intel Extreme Masters. Dæmi um deildarkeppni er Overwatch League.

Rafíþróttir hafa smám saman áunnið sér viðurkenningu sem gildar íþróttagreinar innan íþróttahreyfingarinnar. Alþjóðaólympíunefndin hefur til að mynda rætt möguleikann á því að rafíþróttir verði hluti Ólympíuleikanna. Árið 2018 tók alþjóðasiglingasambandið World Sailing rafíþróttagrein inn í mótaröð sambandsins með siglingakeppni á netinu með tölvuleiknum Virtual Regatta.

Undir lok 2. áratugar 21. aldar var talið að rafíþróttaviðburðir næðu til 454 milljón áhorfenda um allan heim og að velta þeirra næði yfir 1 milljarð dala. Með vaxandi vægi streymisþjónusta á borð við YouTube og Twitch eiga rafíþróttir auðveldara með að ná til fjölda áhorfenda og skapa þannig tekjur.

Rafíþróttir á Íslandi
Tölvuleikjamót hafa verið haldin nokkrum sinnum á Íslandi, meðal annars fjölmenn mót í Háskólanum í Reykjavík. Rafíþróttasamtök Íslands (RÍSÍ) voru stofnuð árið 2018. Árið 2019 var stofnuð rafíþróttadeild RÍSÍ sem fékk heitið Lenovo-deildin en varð Vodafone-deildin árið 2020. Árið 2020 var keppt í rafíþróttum í Háskólabíói á Reykjavík International Games. Þar var keppt í leikjunum Counter-Strike: Global Offensive, FIFA 20 og League of Legends. Sama ár hleypti Stöð 2 af stokkunum rafíþróttarás, Stöð 2 Esports. Nokkur íslensk íþróttafélög hafa stofnað rafíþróttadeildir, til dæmis Knattspyrnufélag Reykjavíkur, Íþróttafélagið Fylkir, Glímufélagið Ármann og Íþróttafélagið Þór Akureyri.

Tilvísanir
Zaporízjzja

Zaporízjzja (úkraínska: Запоріжжя) er borg í Suður-Úkraínu. Borgin er sjötta stærsta borg Úkraínu. Í borginni búa um 760 þúsund manns og er hún stjórnarsetur fyrir Zaporízjzja-fylki (úkraínska: Запорізька область, Zaporizka oblast). Borgin liggur í suðurhluta landsins víð fljótið Dnjepr.

Saga
Elstu heimildir um borgina eru frá árinu 952. Á tímum Garðaríki á yfirráðasvæði nútímaborgar voru þveranir yfir Dnjepr í landnám Protoltja á suðurhluta eyjunnar Khortytsia.

Borgin hét Aleksandrovsk frá 1770 til 1920 þegar hún var hluti af Rússneska keisaradæminu. Á sovéttímanum varð borgin mikilvæg iðnaðarborg. Í seinni heimsstyrjöld héldu Þjóðverjar borginni í 2 ár og eyðilögðu verksmiðjur þegar þeir hörfuðu.

Í innrás Rússa í Úkraínu 2022 héldu Rússar kjarnorkuverinu nálægt borginni sem er það stærsta í Evrópu.

Landfræði

Zaporízjzja er 444 km suðaustan af Kænugarði. Í gegnum borgina rennur Dnjepr sem tæmist í Svartahaf og tengir borgina við Svartahafið og Asovshafið. Borgin liggur á meginlandsloftslagssvæðinu sem einkennist af heitum sumrum með lítilli úrkomu. Loftslag er þurrt og er meðalhiti á sumrin +22 °C og á veturna –2.7 °C.

Veðuryfirlit

Hverfaskipting
Borginni er skipt í 7 stjórnsýsluumdæmi:

Íbúar hverfanna í borginni Zaporízjzja frá og með 1. nóvember 2015:

Efnahagsmál 
 Málmvinnsla
 Vélaverkfræði
 Orkuframleiðsla
 Rannsóknarstofnanir

Borgarstjórn

Zaporízjzja er stjórnarsetur fyrir Zaporízjzja-sýslu.

Menntun

Zaporizjzja þjóðháskólinn (úkraínska Запорізький Національний Університет)
Zaporizjzja Fjölbrautaskólaháskólinn (úkraínska Національний університет «Запорізька політехніка»)
Zaporizjzja Læknaháskólinn (úkraínska Запорізький державний медичний університет)

Vinabæir
Lahti
Belfort
Birmingham
Linz
Oberhausen
Yichang
Magdeburg 
Ashdod

Myndasafn

Tilvísanir

Tenglar
Zaporizhzhia City Council
Zaporizhzhia. Seven ways to adventure 

Borgir í Úkraínu
ESC Clermont Business School

ESC Clermont Business School (École Supérieure de Commerce de Clermont) er evrópskur verslunarskóli með skólalóðir í Clermont-Ferrand. Hann var stofnaður árið 1919. ESC Clermont var í 95. sæti meðal evrópskra verslunarskóla árið 2019 samkvæmt The Finanical Times. ESC Clermont býður einnig upp á doktorsnám (PhD nám), sem og  ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Nám hans eru þrí-faggild af hinum alþjóðlegu samtökum AMBA, EPAS, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 13 000 hollvini (alumni) í verslun og stjórnmálum, svo sem: Jean-Pierre Caillard (Framkv.stj. (CEO) Groupe Centre-France La Montagne) og Claude Wolff (Bæjarstjóri Chamalières).

Tilvísanir

Ytri tenglar
 Opinber vefsíða

Háskólar í Frakklandi
Clermont-Ferrand

Clermont-Ferrand er borg staðsett í miðri Frakklandi. Það er höfuðborg Puy-de-Dome héraðs og söguleg höfuðborg Auvergne. Íbúar hennar eru kallaðir Clermontois.

Árið 2017 var Clermont-Ferrand með 143.886 íbúa.

Fyrirtæki 
 Michelin

Menntun 
 ESC Clermont Business School

Borgir í Frakklandi
MG Rover Group

MG Rover Group var síðasti bílaframleiðandinn sem fékkst við fjöldaframleiðslu í breska bílaiðnaðinum. Fyrirtækið var stofnað þegar BMW seldi bíla- og vélarframleiðslu hins upprunalega Rover Group til eignarhaldsfélagsins Phoenix Consortium árið 2000. 

MG Rover varð gjaldþrota árið 2005 og helstu eignir þess voru keyptar af Nanjing Automobile Group. Nanjing hóf aftur framleiðslu á sérsmíðuðum MG-sportbílum árið 2007. Það ár sameinaðist Nanjing SAIC Motor (stærsta bílaframleiðanda í Kína). Árið 2009 var dótturfyrirtækið í Bretlandi nefnt MG Motor UK. Sportbíllinn MG TF var framleiddur í fyrrum verksmiðju MG Rover í Longbridge og seldur í Bretlandi frá 2008 til 2010. Árið 2011 var fyrsti nýi MG-inn í 16 ár (MG 6) settur á markað í Bretlandi (settur saman í verksmiðjunni í Longbridge). Árið 2013 var smábíl bætt við framleiðslulínuna (MG 3). Þetta gerði að verkum að MG Motor varð mest vaxandi bílaframleiðandi í Bretlandi árið 2014. 

Vörumerkið Rover, sem BMW hélt eftir og leyfði MG Rover að nota, var selt til Ford sem keypti Land Rover af BMW árið 2000. Ford seldi svo réttinni að ónotuðu Rover-merkinu, ásamt fyrirtækjunum Jaguar Cars og Land Rover, til Tata Motors árið 2008.

Tilvísanir

Breskir bílaframleiðendur
Sprengjuárásin á Bostonmaraþonið

Í hinu árlega Bostonmaraþoni þann 15. apríl 2013, sprungu tvær heimatilbúnar þrýstipottasprengjur með 14 sekúndna og 190 metra millibili klukkan 14:49, nálægt marklínu hlaupsins, með þeim afleiðingum að 3 létust og nokkur hundruð særðust, þar af 16 sem misstu útlimi.    

Þremur dögum síðar sendi Bandaríska alríkislögreglan (FBI) út myndir af tveimur grunuðum mönnum sem seinna kom í ljós að voru téténskir bræður frá Kirgistan, Dzhokhar Tsarnaev og Tamerlan Tsarnaev. Þeir drápu lögreglumann í MIT, rændu manni og bílnum hans og háðu skotbardaga við lögregluna í bænum Watertown, þar sem tveir lögreglumenn særðust alvarlega, þar af einn sem lést ári síðar. Tamerlan var skotinn nokkrum sinnum og bróðir hans Dzhokhar ók yfir hann þegar hann flúði á bílnum sem þeir höfðu stolið. Tamerlan lést skömmu síðar. 

Þann 19. apríl hófst víðtæk leit að Dzhokhar þar sem þúsundir lögreglumanna leituðu á 20 húsa svæði í Watertown.  Íbúar í Watertown og nærliggjandi bæjum voru beðnir um að halda sig innandyra, samgöngur lágu niðri og flest fyrirtæki og opinberir staðir voru lokuð. Um kl. 18:00 fann íbúi í Watertown Dzhokhar sem faldi sig í báti í bakgarði hans.  Hann var skotinn og særður af lögreglu áður en hann var handtekinn.  

Við yfirheyrslur sagði Dzhokhar að þeir bróðir hans hefðu framið ódæðið þar sem þeir aðhylltust skoðanir öfgasinnaðra íslamista og til að hefna fyrir stríðin í Írak og Afganistan, að þeir hefðu gerst róttækir á eigin vegum og tengdust engum öðrum hryðjuverkahópum, og að hann hefði fylgt fordæmi bróður síns. Hann sagði að þeir hafi lært að smíða sprengju af vefriti Arabíska Al-Qaeda. Hann sagði einnig að þeir hefðu ætlað að ferðast til New York-borgar til að sprengja á Times Square. Þann 8. apríl 2015 var hann sakfelldur í 30 ákæruliðum, þar á meðal fyrir notkun gereyðingarvopns og eignaspjöll sem leiddu til dauða. Tveimur mánuðum síðar var hann dæmdur til dauða.

Tilvísanir

Hryðjuverk í Bandaríkjunum
2013
Saga Boston
Sigmar Vilhjálmsson

Sigmar Vilhjálmsson oftast kallaður Simmi eða Simmi Vill (fæddur 3. janúar 1977 á Egilsstöðum) er íslenskur sjónvarpsmaður, fjölmiðlamaður og athafnamaður. Hann er sonur íþróttamannsins Vilhjálms Einarssonar. Simmi byrjaði feril sinn með vini sínum Jóhannesi Ásbjörnssyni í þáttunum 70 á Mónó (1999 - 2000). Árið 2000 byrjuðu þeir félagar með þáttinn 70 mínútur. Simmi hætti í þættinum árið 2003 og varð kynnir í Idol stjörnuleit með Jóa. Seríurnar urðu fjórar frá 2003 - 2009. 2009 byrjuðu þeir Jói með þáttinn Simmi og Jói á Bylgjunni og varð þátturinn á dagskrá til 2013.

Árið 2010 opnuðu þeir Hamborgarafabrikuna. Sigmar átti einnig Keiluhöllina.

Árið 2020 opnaði Sigmar Minigarðinn, minigolf-afþreyingarstað.

Einkamál 
Sigmar var giftur frá 1998 - 2016 en skildi í nóvember 2016.

Tilvísun 
  

Íslenskir viðskiptamenn
Íslenskir sjónvarpsmenn
Fólk fætt árið 1977
Bostonmaraþonið

Bostonmaraþonið er árlegt maraþonhlaup sem fer um nokkra bæi á Stór-Bostonsvæðinu í austurhluta Massachusetts í Bandaríkjunum. Það fer venjulega fram á Patriots' Day, þriðja mánudaginn í apríl. Fyrsta hlaupið var haldið árið 1897. Hugmyndin kom frá fyrstu maraþonkeppninni sem fór fram á Sumarólympíuleikunum 1896. Bostonmaraþonið er elsta árlega maraþon heims og er eitt af þekktustu mótunum í vegahlaupi. Það er eitt af sex Heimsmaraþonum. Hlaupaleiðin liggur frá Hopkinton í suðurhluta Middlesex-sýslu að Copley Square í Boston . 

Íþróttasamband Boston (BAA) hefur séð um skipulag maraþonsins frá 1897,  og umsjón þess er í höndum DMSE Sports, Inc. síðan 1988. Áhugamenn og atvinnuhlauparar víðsvegar að úr heiminum keppa í Bostonmaraþoninu ár hvert og hlaupa um hæðótt landslag Massachusetts í misjöfnu veðri. 

Um 500.000 áhorfendur mæta á hverju ári og maraþonið er vinsælasti íþróttaviðburður Nýja Englands. Aðeins 15 þátttakendur tóku þátt árið 1897, en nú eru að meðaltali um 30.000 skráðir þátttakendur á ári, en 30.251 keppendur skráðu sig árið 2015. Hundrað ára afmælismaraþon árið 1996 setti met sem stærsta maraþon í heimi með 38.708 skráða, 36.748 sem hófu keppni og 35.868 sem luku henni.

Tilvísanir

Maraþonhlaup
Íþróttir í Boston
Alcatel-Lucent

Alcatel-Lucent SA var franskur framleiðandi fjarskiptabúnaðar með höfuðstöðvar í Boulogne-Billancourt í Frakklandi. Það var stofnað árið 2006 með samruna franska fyrirtækisins Alcatel og bandaríska fyrirtækisins Lucent, sem var arftaki Western Electric sem var áður hluti af AT&T.  

Fyrirtækið einbeitti sér að fastlínu-, farsíma- og netbúnaði, IP-tækni, hugbúnaði og þjónustu. Það var með starfsemi í yfir 130 löndum. Það hafði verið útnefnt leiðandi fyrirtæki í vélbúnaðartækni við endurskoðun sjálfbærnivísitala Dow Jones 2014  og var á lista Thomson Reuters yfir 100 helstu alþjóðlegu frumkvöðla 2014, fjórða árið í röð.  Alcatel-Lucent átti einnig Bell Laboratories, eitt stærsta rannsóknar- og þróunarfyrirtæki fjarskiptaiðnaðarins, en starfsmenn þar hafa hlotið átta Nóbelsverðlaun og fyrirtækið á meira en 29.000 einkaleyfi. 

Þann 3. nóvember 2016 lauk Nokia yfirtöku á fyrirtækinu og það var sameinað Nokia Networks-deildinni. Bell Labs var áfram sjálfstætt dótturfyrirtæki Nokia.   Vörumerkinu Alcatel-Lucent hefur verið skipt út fyrir Nokia, en það lifir enn sem Alcatel-Lucent Enterprise (ALE), fyrirtækjasvið Alcatel-Lucent sem var selt til Huaxin í Kína árið 2014.

Tilvísanir 

Frönsk fjarskiptafyrirtæki
Ramadi

Ramadi (arabíska: الرمادي Ar-Ramādī ; áður umritað Rumadiyah eða Rumadiya) er borg í miðhluta Íraks, um 110 kílómetra vestur af Bagdad og 50 kílómetra vestur af Fallujah. Hún er höfuðborg Al Anbar-héraðs. Borgin stendur á bökkum Efrats og er stærsta borg Al-Anbar. Hún var stofnuð af Tyrkjaveldi árið 1879 og árið 2018 voru íbúar 223.500. Langflestir þeirra eru súnnítar úr ættbálkasamtökunum Dulaim. Hún er innan súnníþríhyrningsins í vesturhluta Íraks.

Borgir í Írak
Perúska karlalandsliðið í knattspyrnu

Perúska karlalandsliðið í knattspyrnu er er fulltrúi Perú í knattspyrnu og er stjórnað af Perúska knattspyrnusambandinu. 

Suður-amerísk knattspyrnulandslið
Karlalandslið í knattspyrnu
Síleska karlalandsliðið í knattspyrnu

Síleska karlalandsliðið í knattspyrnu er er fulltrúi Síle í knattspyrnu og er stjórnað af Síleska knattspyrnusambandinu. Þeir unnu Copa América Bikarinn, árið 2015 og  aftur árið 2016.

Alexis Sánchez er leikja- og markahæsti maður liðsins.

Suður-amerísk knattspyrnulandslið
Karlalandslið í knattspyrnu
BRICS

BRICS eru samtök fimm nývaxtarlanda: Brasilíu, Rússlands, Indlands, Kína og Suður-Afríku. Heitið er skammstöfun mynduð úr fyrsta staf landaheitanna á ensku. Upphaflega voru fyrstu fjögur löndin flokkuð sem „BRIC“ (eða „BRICs“) áður en Suður Afríka bættist við árið 2010. BRICS-löndin eru þekkt fyrir að hafa mikil áhrif hvert í sínum heimshluta; Þau eru öll aðilar að G20. Frá 2009 hafa BRICS-löndin hist árlega á formlegum leiðtogafundum. Kína hélt 9. leiðtogafund BRICS-landanna í Xiamen í september 2017,  og Brasilía hélt síðasta, eða 11. leiðtogafundinn 13.-14. nóvember 2019. 

Árið 2015 voru íbúar BRICS-landanna 3,1 milljarður, eða um 41% jarðarbúa; Fjórir af fimm aðilum (nema Suður-Afríka) eru í hópi 10 fjölmennustu ríkja heimsins. Frá árinu 2018 höfðu þessar fimm þjóðir samanlagða landsframleiðslu upp á 18,6 billjón bandaríkjadala að nafnvirði, eða um 23,2% af vergri heimsframleiðslu, og samanlagða landsframleiðsla (VSJ) upp á 40,55 billjón bandaríkjadala (32% af heimsframleiðslunni) og áætlaða 4,46 milljarða bandaríkjadala í samanlögðum gjaldeyrisforða. BRICS-samstarfið hefur fengið bæði lof og gagnrýni frá fjölmörgum álitsgjöfum. Tvíhliða samskipti BRICS-þjóða eru aðallega á grundvelli afskiptaleysis, jafnræðis og gagnkvæms ávinnings.

Tilvísanir

Lönd eftir efnahag
Utanríkismál í Brasilíu
Utanríkismál í Rússlandi
Utanríkismál á Indlandi
Utanríkismál í Kína
Utanríkismál í Suður-Afríku
Heinabergsjökull

Heinabergsjökull er skriðjökull sem gengur niður úr suðaustanverðum Vatnajökli innan Vatnajökulsþjóðgarðs.

Vatnajökull
Vatnajökulsþjóðgarður
Virkisjökull

Virkisjökull er skriðjökull sem gengur niður úr Öræfajökli innan Vatnajökulsþjóðgarðs.

Vatnajökull
Vatnajökulsþjóðgarður
Kotárjökull

Kotárjökull er skriðjökull sem gengur niður úr Öræfajökli innan Vatnajökulsþjóðgarðs.

Vatnajökull
Vatnajökulsþjóðgarður
Kvíárjökull

Kvíárjökull er skriðjökull sem gengur niður úr Öræfajökli innan Vatnajökulsþjóðgarðs.

Vatnajökull
Vatnajökulsþjóðgarður
Hrútárjökull

Hrútárjökull er skriðjökull sem gengur niður úr Öræfajökli innan Vatnajökulsþjóðgarðs.

Vatnajökull
Vatnajökulsþjóðgarður
Stígárjökull

Stígárjökull er skriðjökull sem gengur niður úr Öræfajökli innan Vatnajökulsþjóðgarðs.

Vatnajökull
Vatnajökulsþjóðgarður
Hoffellsjökull

Hoffellsjökull er skriðjökull í suðaustanverðum Vatnajökli. Hoffell heitir nálægt fjallendi og er bær sem ber það nafn einnig. Jökullinn er hluti af Vatnajökulsþjóðgarði.

Vatnajökull
Vatnajökulsþjóðgarður
2. deild kvenna í knattspyrnu 1983

Leikar í 2. deild kvenna í knattspyrnu hófust í 2. sinn árið 1983.

A riðill

Liðin

Staðan í deildinni

Stigatafla 

 Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit

B riðill

Liðin

Staðan í deildinni

Stigatafla 

 Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit

Úrslit

Heimild 
 
 
 
 Iceland - Women's championships 1983 Rsssf (en).

Tilvísanir og heimildir 

 

1. deild kvenna í knattspyrnu á Íslandi
Knattspyrna á Íslandi
Hoya espaldoniana

Hoya espaldoniana er fjölær jurt í vaxblómaættkvísl.  Útbreiðslan er á Filippseyjum.

Tilvísanir 

Vaxblómaættkvísl
Hoya estrellaensis

Hoya estrellaensis er fjölær jurt í vaxblómaættkvísl.  Útbreiðslan er á Filippseyjum.

Tilvísanir 

Vaxblómaættkvísl
Hoya excavata

Hoya excavata er fjölær jurt í vaxblómaættkvísl.  Útbreiðslan er frá Sulawesi til Mólúkkaeyja.

Tilvísanir 

Vaxblómaættkvísl
Hoya exilis

Hoya exilis er fjölær jurt í vaxblómaættkvísl.  Útbreiðslan er á Nýju Guíneu.

Tilvísanir 

Vaxblómaættkvísl
Hoya faoensis

Hoya faoensis er fjölær jurt í vaxblómaættkvísl.  Útbreiðslan er á Samóa.

Tilvísanir 

Vaxblómaættkvísl
Hoya ferrerasii

Hoya ferrerasii er fjölær jurt í vaxblómaættkvísl.  Útbreiðslan er á Filippseyjum.

Tilvísanir 

Vaxblómaættkvísl
Hoya fetuana

Hoya fetuana er fjölær jurt í vaxblómaættkvísl.  Útbreiðslan er á Samóa.

Tilvísanir 

Vaxblómaættkvísl
Hoya filiformis

Hoya filiformis er fjölær jurt í vaxblómaættkvísl.  Útbreiðslan er á Samóa.

Tilvísanir 

Vaxblómaættkvísl
Hoya fischeriana

Hoya fischeriana er fjölær jurt í vaxblómaættkvísl.  Útbreiðslan er á Samóa.

Tilvísanir 

Vaxblómaættkvísl